gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl en gl gl gl gl gl gl gl gl gl gl gl gl gl gl gl ca gl es en gl de en es gl pt gl gl fr gl gl pt gl gl gl gl gl fr en gl ceb en gl ca gl gl gl gl gl en pt ca gl gl
Scholz, partidario dun gasoduto desde Portugal a través de España e Francia - G24
Asegura que é unha maneira de deixar de depender do gas ruso
O chanceler alemán, Olaf Scholz, pronunciouse hoxe a favor dun gasoduto desde Portugal e a través de España e Francia cara ao resto de Europa para cortar a actual dependencia do gas ruso.
Scholz lamentou que non se construíse aínda, xa que agora se bota en falta "de forma dramática" a "masiva contribución" que estaría a prestar ao abastecemento do norte de Europa.
O chanceler agregou que falou cos seus colegas de España, Francia e Portugal, así como coa presidenta da Comisión Europea para impulsar este proxecto, xa que a existencia de conexións co norte de África axudaría a diversificar a subministración.
Un gasoduto destas características "resolvería de maneira masiva os problemas actuais", engadiu o chanceler.
"Todo goberno, toda empresa, debe ter en conta que as situacións poden cambiar e prepararse para se iso ocorre", afirmou, tras recoñecer que a súa coalición se viu "sorprendida" pola falta de alternativas a unha posible redución das subministracións rusas.
A pesar desa situación, destacou, logrouse "en tempo récord" buscar esas alternativas para garantir a subministración de gas no próximo inverno, aínda que admitiu que ese será "máis caro".
Os depósitos de gas de Alemaña alcanzaron ao redor do 75 % da súa capacidade, nivel que, segundo os obxectivos do Goberno, debía lograrse o 1 de setembro.
O Goberno de Scholz marcou este obxectivo para subir ao 85 % ao 1 de outubro e do 95 % o 1 de novembro, nivel suficiente para garantir a subministración durante todo o inverno.
Esta evolución, con todo, depende de que se manteñan os envíos que recibe a través do gasoduto Nord Stream.
O xigante ruso Gazprom interrompeu totalmente as subministracións a mediados de xullo, co argumento de que debían realizarse tarefas de mantemento. Cando se restableceu o servizo, o volume baixara ao 20 % das súas capacidades, fronte ao 40 % que recibía anteriormente.
A Praza Roxa atéigase para celebrar a anexión das rexións ucraínas
Ribera: "Sen tope ao gas podemos ter un impacto importante sobre o PIB da UE"
GNR e Garda Civil fan controis de transportes xuntos nas fronteiras galegas
Putin asina a anexión de catro rexións ucraínas: "Defenderemos a nosa terra con todas as forzas"
Contido con Xeográficas Mundo .
Inflación récord na zona euro
15 países da UE piden limitar o prezo do gas
A Praza Roxa atéigase para celebrar a anexión das rexións ucraínas
Brasil decide este domingo entre a ultradereita e o retorno de Lula
Síguenos en redes sociais
Aviso legal e Política de Privacidade